25 vjetori i memorialit kushtuar Luftës së Vietnamit
Memoriali, dikur objekt debatesh të ashpra, është bërë tani simbol i fuqishëm ku shumë amerikanë vijnë për t’u çmallur
Shtetet e Bashkuara po kremtojnë Ditën e Veteranëve, dita që kujton të gjitha ata që kanë shërbyer në forcat e armatosura të vendit. Në Uashington shumë njerëz e kremtuan këtë ditë duke vizituar Memorialin e Luftës së Vietnamit. Në murin e shndritshëm prej graniti janë gdhendur emrat e më shumë se 58 mijë ushtarëve amerikane të vrarë në këtë luftë. Memoriali nderon gjithashtu miliona amerikanë që shërbyen në Vietnam. Nënpresidenti Dick Cheney vendosi një kurorë sot në Varrezat Kombëtare të Arlingtonit, pranë Washingtonit. Në fjalimin e tij të përjavshëm në radio, Presidenti Bush tha se Amerika u ka borxh një falenderim të gjithë atyre që kanë shërbyer në Forcat e Armatosura. Si shumë kryeqytete të botës edhe Washingtoni ka shumë monumente dhe përmendore. Këtë muaj përmendorja e Veteranëve të Vietnamit shënon 25 vjetorin e inaugurimit. Ky memorial, që dikur ishte objekt debatesh të ashpra, është bërë tani simbol i fuqishëm ku shumë amerikanë vijnë për t’u çmallur. Këtë vit për të katërtën herë gjatë 25 viteve të fundit u lexuan me zë të lartë emrat e 58 mijë të rënëve në Vietnam. Edhe për shumë e shumë vite pas këtij 25 vjetori të përmendores, emrat do të mbeten të gdhendur në gurin e granitit të zi. Në gur nuk shkruhet asgjë tjetër veç emrave të të rënëve si dhe viti i fillimit të luftës - 1959 dhe i mbarimit të saj - 1975. Len Funk e mban mend ditën kur u përurua ky monument para 25 vitesh. Jan Scruggs është veteran i Luftës së Vietnamit si dhe themelues dhe president i Fondacionit të përmendores. Anne Marie Emmet ka shërbyer si vullnetare në këtë monument për rreth 20 vjet. Mike Howell është njëri nga këta veteranë. Shumë amerikanë vijnë këtu jo vetëm për të nderuar të afërmit por edhe për ta parë vetë përmendoren. Elvis Catlen është nga qyteti i Atlantës në shtetin e Xhorxhias. Sot shumica e amerikanëve janë tepër të rinj për ta kujtuar luftën e Vietnamit. Por lufta e tanishme në Irak e ka shtuar interesimin e tyre. Mirëpo çuditërisht ky monument i cili ka impresionuar një gjeneratë të tërë në fillim nuk u prit dhe aq mirë. Kompromisi ishte të ndërtohej një statujë pranë murit të përmendores. Por është vetë përmendorja ajo që tërheq më shumë se 4 milionë vizitorë në vit. Zoti Scruggs thotë se vizitorët do të vazhdojnë të vijnë edhe pasi të ketë vdekur edhe veterani i fundit i luftës së Vietnamit sepse vetë monumenti është një vepër e madhe artistike. //rd//